
Sporočilo za medije


Nagradna igra »Radenska te osveži in nagradi«

Mobilne hiške se je razveselila srečna nagrajenka iz Velenja

Radenci / Slovenska Bistrica, 17. september 2026 – Radenska je že drugo leto zapored s privlačnimi nagradami razveselila sodelujoče v poletni nagradni igri »Radenska te osveži in nagradi«. Glavne nagrade, mobilne hiške, se je razveselila Marija iz Velenja. V Radenski so med trajanjem nagradne igre poskrbeli tudi za dodatna razvajanja, saj so vsak teden podelili vikend paket v Zdravilišču Radenci ter kupone za termalna doživetja.

Velika poletna nagradna igra Radenske, ki je potekala od 1. maja do 31. julija 2026, je med potrošniki znova vzbudila izjemno zanimanje. Ljubitelji mehurčkov treh src so v nagradni igri sodelovali z več kot 326.000 kodami, ki so jih našli pod zamaški oziroma na etiketah izbranih izdelkov Radenske in jih oddali prek spletnega mesta ali sporočila SMS.

Sreča se je v zaključnem žrebanju nasmehnila Mariji Detlbach iz Velenja, ki je z družino vnesla 22 kod. Ker družina živi v bloku, še razmišljajo o tem, kje si bodo ustvarili prostor za nova doživetja in sproščen oddih.

»Ko so mi sporočili, da sem osvojila mobilno hiško, sprva sploh nisem mogla verjeti. V življenju še nikoli nisem ničesar dobila in vesela bi bila že enega paketa Radenske, saj imamo doma vedno vsaj dva,« je ob prevzemu ključev povedala Marija Detlbach. »Točne lokacije, kje jo bomo postavili, zaenkrat še nimamo – a to so zdaj sladke skrbi, saj se že veselimo trenutka, ko bomo v novi hiški začeli ustvarjati lepe družinske spomine,« je še dodala srečna nagrajenka.

[bookmark: _GoBack]»Mobilno hiško smo letos podarili že drugič, kar potrjuje, da je lanskoletna nagradna igra med potrošniki naletela na izjemen odziv. Veseli nas, da lahko zvestim potrošnikom poleg osvežitve ponudimo tudi priložnost za nova doživetja in prijetna presenečenja. Menim, da nam je to ponovno odlično uspelo. Število udeleženih kaže, da sta tako zasnova nagradne igre kot glavna nagrada nagovorili zelo širok krog ljudi,« je ob podelitvi povedal glavni izvršni direktor Radenske Adriatic Marián Šefčovič .

Veliko prijetnih trenutkov v novi mobilni hiški so nagrajenki zaželeli tudi predstavniki podjetja Hosekra, kjer pri razvoju in oblikovanju mobilnih domov posebno pozornost namenjajo sodobnemu življenjskemu slogu, udobju in premišljeni uporabi prostora. 

»Takšna nagradna igra nam veliko pomeni, saj prinaša dodatno prepoznavnost in omogoča sodelovanje z uveljavljeno znamko, kot je Radenska. Hosekra ima več kot 37-letno tradicijo na področju gradnje in razvoja bivalnih rešitev, zato nas veseli, da lahko skupaj pripravimo projekt, ki kakovostne izdelke na inovativen način približa širši javnosti. Odziv na nagradno igro je bil izjemen, še posebej pa smo veseli, ko vidimo, da gre nagrada v roke tako srčni družini, kot je Marijina,« je povedala Nina Potočnik, vodja programa mobilnih hišk v podjetju Hosekra.

Več o poteku in pravilih nagradne igre »Radenska te osveži in nagradi« najdete na: https://trisrca.si/.

             Odnosi z javnostmi

